Priprema za društveno korisne karijere
Proteklih godina, američki studenti biznisa počinju da pričaju o četvrtoj kategoriji ekonomije, često nazivanoj „korisnim“ sektorom. 
Firma za pakovanje u Lebanonu u Tenesiju, nedavo je angažovala savetnika za održivost Vilijama Padoka, da joj pomogne da „ozeleni“ svoje poslovanje. Padok je pokazao kako je moguće smanjiti otpad i reciklovati otpatke koji preostanu. On je takođe ubedio vlasnike kompanije da na krov fabrike postave jedan od najvećih solarnih kolektora na tom području i smanje ispuštanje ugljenika. Padok kaže da postoji mnogo motiva za socijalnu odgovornost. Vilijam Padok, koji već desetak godina pomaže kompanijama da uz pomoć „zelenih“ rešenja uštede novac, upravo je stekao viši stepen obrazovanja iz poslovne administracije na Univerzitetu „Lipskomb“, koji veoma naglašava važnost održivosti životne sredine. On kaže da mu je to povećalo sposobnost povezivanja sa mušterijama. Univerzitet „Belmont“ u Nešvilu, ima drugačiji pristup onima koje interesuje karijera u ovom sektoru. Njegovi studenti će biti među prvima koji će dobiti novu univerzitetsku diplomu iz socijalnog preduzetništva. Bernard Tarner, direktor Centra za socijalno preduzetništvo u „Belmontu“, kaže da američki univerziteti sporo otvaraju programe u ovom sektoru studija, ali da su sada prisiljeni da to ubrzaju. Tarner objašnjava da su studenti, u mnogim slučajevima, rukovođeni ličnim motivima. „ Endru Bišop je jedan od najboljih studenata ovog programa. On je svoju prvu dobrotvornu akciju preduzeo još kao srednjoškolac. Tarner mu sada pomaže da pokrene novu akciju i pruži profesorima mogućnost da se uključe u dobrotvorne akcije u zajednici. Bišop smatra da će američki univerziteti, zbog sve veće želje da se pomogne drugima i istovremeno zaradi za život, verovatno nastaviti da nude sve veći broj diploma na studijama usredsređenim na socijalne probleme.